AIŠKINAMASIS RAŠTAS

Dėl savivaldybės turto perdavimo

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) 2019 m. lapkričio 27 d. gavo Lietuvos mokinių neformaliojo švietimo centro raštą Nr. R6-707 „Dėl Nijolės Gaškaitė-Žemaitienės knygų „Žuvusiųjų prezidentas“ perdavimo gimnazijoms“, kuriuo informavo, kad, vadovaudamiesi Jono Žemaičio-Vytauto metų minėjimo 2019 metais planu, patvirtintu Lietuvos Respublikos Vyriausybės 2018 m. gruodžio 27 d. nutarimu Nr. 1401 „Dėl Jono Žemaičio-Vytauto metų minėjimo 2019 metais plano patvirtinimo“, ir Lietuvos Respublikos švietimo, mokslo ir sporto ministro 2019 m. rugsėjo 24 d. įsakymu Nr. V-1056, perduoda Molėtų rajono savivaldybės gimnazijoms 4 egzempliorius Nijolės Gaškaitė-Žemaitienės knygų „Žuvusiųjų prezidentas“, kurių vieneto įsigijimo vertė 15,0 Eur. Trumpalaikio materialiojo turto finansavimo šaltinis - valstybės biudžeto lėšos.

Administracija, atsižvelgdama į rajone esančių gimnazijų skaičių ir mokinių skaičių gimnazijose, parengė tarybos sprendimo projektą.

Parengto sprendimo projekto tikslas – perduoti patikėjimo teise valdyti, naudoti ir disponuoti savarankiškųjų savivaldybės funkcijų įgyvendinimui Molėtų rajono savivaldybei nuosavybės teise priklausantį trumpalaikį materialųjį turtą Molėtų gimnazijai, Molėtų r. Alantos gimnazijai, Molėtų r. Antano Jaroševičiaus gimnazijai.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 5 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 2, 4 dalys;

Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo, patvirtinto Molėtų rajono savivaldybės tarybos 2014 m. gruodžio 18 d. sprendimu Nr. B1-211 „Dėl Molėtų rajono savivaldybei nuosavybės teise priklausančio turto perdavimo valdyti, naudoti ir disponuoti juo patikėjimo teise tvarkos aprašo patvirtinimo“, 3 punktas, 3.1 papunktis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – 3 rajono gimnazijoms bus perduotos naujos mokymo priemonės.

Neigiamų pasekmių nenumatoma.

**4. Priemonės sprendimui įgyvendinti**

Parengti turto perdavimo – priėmimo aktus.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija.